ปาก “สมคิด” ซะอย่าง! THAI ไตรมาส 1 กำไรตามคาด
ปาก “สมคิด” ซะอย่าง! THAI ไตรมาส 1 กำไรตามคาด โดยมีกำไรสุทธิ 6 พันลบ.เพิ่มขึ้น 32% เทียบกับช่วงเดียวกันของปีก่อนที่มีกำไร 4.54 พันลบ.
16 พ.ค. 2559

บริษัท การบินไทย จำกัด (มหาชน) หรือ THAI รายงานผลการดำเนินงานประจำไตรมาส 1/2559 สิ้นสุดวันที่ 31 มี.ค.59 (รวมบริษัทย่อย)มีกำไรสุทธิ 6 พันล้านบาท หรือมีกำไรสุทธิ 2.75 บาทต่อหุ้น เพิ่มขึ้น 32% เทียบกับช่วงเดียวกันของปีก่อนที่มีกำไรสุทธิ 4.54 พันล้านบาท หรือมีกำไรสุทธิ 2.08 บาทต่อหุ้น โดยผลการดำเนินงานที่มีกำไร เนื่องจากมีค่าใช้จ่ายรวมลดลง สาเหตุหลักจากราคาน้ำมันเฉลี่ยต่ำกว่าปีก่อน รวมทั้งควบคุมและบริหารค่าใช้จ่ายได้ดี
อนึ่ง ก่อนหน้านี้ ดร.สมคิด จาตุศรีพิทักษ์ รองนายกฯ ออกมาให้สัมภาษณ์ถึงอนาคตการบินไทยว่า “ผลประกอบการจะดีขึ้น คาดว่าพ้นจุดต่ำสุดไปแล้ว และจะเริ่มเทคออฟในปีนี้ เข้าใจว่าปีนี้การบินไทยจะมีกำไร และจะมีกำไรต่อเนื่องไปในอีก 5-10 ปีข้างหน้า” 